b'\n_START_ARTICLE_\nIaido\n_START_SECTION_\nNastanek\n_START_PARAGRAPH_\n\xc5\xa0ola Tenshin Sh\xc5\x8dden Katori Shint\xc5\x8d-ry\xc5\xab (\xe5\xa4\xa9\xe7\x9c\x9f\xe6\xad\xa3\xe4\xbc\x9d\xe9\xa6\x99\xe5\x8f\x96\xe7\xa5\x9e\xe9\x81\x93\xe6\xb5\x81) je iaijutsu vklju\xc4\x8dila v svoj u\xc4\x8dni na\xc4\x8drt \xc5\xbee v zgodnjem 15. stoletju. Prve \xc5\xa1ole, katere so se popolnoma posvetile vle\xc4\x8denju me\xc4\x8da, pa so se pojavile v poznem 16. oz. zgodnjem 17. stoletju. Hayashizaki Jinsuke Minamoto no Shigenobu (\xe6\x9e\x97\xe5\xb4\x8e\xe7\x94\x9a\xe5\x8a\xa9\xe9\x87\x8d\xe4\xbf\xa1; 1546\xe2\x80\x931621) pa se pripisujejo zasluge za ustanovitev prve \xc5\xa1ole iaijutsuja. O njegovem \xc5\xbeivljenju je malo znanega, zato se poraja mnogo vpra\xc5\xa1anj o sami njegovi eksistenci. Dve najve\xc4\x8dji \xc5\xa1oli vle\xc4\x8denja me\xc4\x8da, ki obstaja \xc5\xa1e danes sta \xc5\xa1oli Mus\xc5\x8d Shinden-ry\xc5\xab (\xe5\xa4\xa2\xe6\x83\xb3\xe7\xa5\x9e\xe4\xbc\x9d\xe6\xb5\x81) in Mus\xc5\x8d Jikiden Eishin-ry\xc5\xab (\xe7\x84\xa1\xe9\x9b\x99\xe7\x9b\xb4\xe5\x82\xb3\xe8\x8b\xb1\xe4\xbf\xa1\xe6\xb5\x81). Obe \xc5\xa1oli pa imata izvor v Hayashizaki Jinsuke Shigenobu._NEWLINE_Preden je Nakayama Hakudo (1873-1958) v za\xc4\x8detku 20. stoletja skoval ime iaido, so se uporabljala mnoga druga imena kot na primer batt\xc5\x8d, batt\xc5\x8djutsu ali saya no uchi. Iaido se danes smatra kot moderna borilna ve\xc5\xa1\xc4\x8dina, katero zastopa jo tudi u\xc4\x8di Vse japonska kendo zveza (AJFK), medtem ko je iaijutsu stara, koryu borbena tehnika.\n_START_SECTION_\nSeitei Iaido\n_START_PARAGRAPH_\nSeitei Iaido (\xe5\x88\xb6\xe5\xae\x9a) ali Zen Nippon Kendo Renmei Iaido je prvi stil iaida Vse japonske kendo zveze (AJKF, Zen Nippon Kendo Renmei ali ZNKR). Dvanajst oblik Seitei iaida ali seitei-gata so sedaj standard oz. norma za vadbo, napredovanje in \xc5\xa1irjenja iaida znotraj Kendo zveze. Kljub temu, da vsi dojo-ji ne pou\xc4\x8dujejo le-teh, jih AJFK uporablja za shiai in izpite. Posledi\xc4\x8dno je seitei iaido postal najbolj prepoznavna oblika iaida na Japonskem in tudi po svetu.\n_START_SECTION_\nT\xc5\x8dh\xc5\x8d Iaido\n_START_PARAGRAPH_\nVse japonska iaido zveza (ZNIR, Zen Nihon Iaid\xc5\x8d Renmei; ustanovljena leta 1948), ima dolo\xc4\x87enih pet oblik iaida, T\xc5\x8dh\xc5\x8d Iaid\xc5\x8d. Oblike ZNIR so v bistvu enako kot oblike AJFK (ZNKR). Teh pet oblik pa je tudi osnovalo pet velikih, razli\xc4\x8dnih \xc5\xa1ol iaida: Maegiri Mus\xc5\x8d Jikiden Eishin-ry\xc5\xab, Zengogiri Mugai-ry\xc5\xab, Kiriage Shind\xc5\x8d Munen-ry\xc5\xab, Shih\xc3\xb4giri Sui\xc5\x8d-ry\xc5\xab, Kissakigaeshi Hoki-ry\xc5\xab,\n_START_SECTION_\nModerni iai oz. batt\xc5\x8d\n_START_PARAGRAPH_\nNovi stil iaijutsuja je slog Toyama-ry\xc5\xab batt\xc5\x8djutsu. Ta stil bojevanja izvira iz poznega 19. stoletja, prvotno pa so se ga u\xc4\x8dili japonski \xc4\x8dastniki v 2. svetovni vojni. Od starej\xc5\xa1ih slogov iai-ja se razlikuje predvsem po tem, da se vse tehnike pri\xc4\x8dno v stoje\xc4\x8dem polo\xc5\xbeaju. Toyama-ry\xc5\xab je v bistvu osnova sloga Nakamura-ry\xc5\xab, katerega je ustanovil Nakamura Taizaburo; le-ta je prevzel n\xc5\x8dt\xc5\x8d in kamae iz starej\xc5\xa1ega Kory\xc5\xab-ja, verjetno \xc5\x8cmori-ry\xc5\xab-ja. Res je, da se boji med posameznimi \xc5\xa1olami \xc5\xbee dolgo \xc4\x8dasa niso odvijali z uporabo shinken-nov ali ostrih rezil, a vseeno ne moremo trditi, da so tradicionalne \xc5\xa1ole bolj\xc5\xa1e od modernih in obratno.'